***5. Napirendi pont***

***ELŐTERJESZTÉS***

***Óbarok Község Önkormányzat Képviselő-testületének***

***2022. június 29. napjára összehívott***

***soron kívüli, nyílt ülésére***

***Előterjesztés címe és tárgya****:*

*Óbarok új településrendezési eszközeivel kapcsolatos tervezett változásokról (újonnan kijelölt beépítésre szánt területek)*

***Tárgykört rendező jogszabály:***

*- Az épített környezet alakításáról és védelméről szóló 1997. évi LXXVIII. törvény*

***Előterjesztő: Mészáros Kartal polgármester***

***Az előterjesztést készítette: Dr. Fehér Diána aljegyző***

***Freész Józsefné jegyzőkönyvvezető***

***Tisztelt Képviselő-testület!***

*Tájékoztatom a Tisztelt Képviselő-testületet, hogy Óbarok Község Önkormányzat a készülő (véleményezési szakaszban lévő) új településrendezési eszközeiben kezdeményezett új beépítésre szánt területekkel kapcsolatban (a határozati javaslat mellékletét képező, változtatásokat feltüntető vázlat szerinti számozással) a határozati javaslat szerinti változtatásokra szeretnék javaslatot tenni.*

*Kérem a Tisztelt Képviselő-testületet az előterjesztés megvitatására, a határozati javaslat elfogadására.*

*Óbarok, 2022. június 27.*

*Tisztelettel:*

***Mészáros Kartal***

*polgármester*

***HATÁROZATI JAVASLAT***

***Óbarok Község Önkormányzat Képviselő-testületének***

***/2022. (VI. 29.) határozata***

***Óbarok új településrendezési eszközeivel kapcsolatos tervezett változásokról (újonnan kijelölt beépítésre szánt területek)***

*Óbarok Község Önkormányzat a készülő (véleményezési szakaszban lévő) új településrendezési eszközeiben kezdeményezett új beépítésre szánt területekkel kapcsolatban (a határozat mellékletét képező, változtatásokat feltüntető vázlat szerinti számozással) az alábbi határozatot hozza:*

1. ***I/a jelű változás: védelmi erdőből (EV) különleges beépítésre szánt szabadidő központ és idegenforgalmi célú terület (K-Sz)***

*4004/20 hrsz: A „Hangistálló” telkének egységes kezelése miatt szükséges változtatás; másutt a településen – a helyhez kötöttség miatt – nincs erre alkalmas, kijelölt terület.*

1. ***I/b jelű változás: zöldterületből (Z) falusias lakóterület (Lf)***

*4027/8-18 hrsz: önkormányzati/tulajdonosi elképzelések változása, tényleges használati célnak megfelelő besorolás miatt szükséges változtatás; a lakóterület ténylegesen kialakult, részben beépült; helyhez kötött, meglévő állapot.*

1. ***I/c jelű változás: zöldterületből (Z) falusias lakóterület (Lf)***

*4143 hrsz: önkormányzati/tulajdonosi elképzelések változása, tényleges használati célnak megfelelő besorolás miatt szükséges változtatás; a lakóterület (lakótelek ténylegesen kialakult, beépült; helyhez kötött, meglévő állapot.*

1. ***I/d jelű változás: védelmi erdőből (EV) új üdülőházas üdülőterület fejlesztés***

*9309, 9310 hrsz: önkormányzati/tulajdonosi elképzelések változása miatt szükséges változtatás; a tervezett üdülőterület a meglévő, kialakult birtok részét képezi, másutt a település területén nincs erre alkalmas terület.*

1. ***I/e jelű változás: általános mezőgazdasági területből (Má) kereskedelmi szolgáltató gazdasági terület (Gksz)***

*0336/12, 0364/9 hrsz: tényleges használat alapján történő módosítás; a meglévő, kialakult állapot szerinti hasznosításra másutt a település területén nincs erre alkalmas terület.*

1. ***I/f jelű változás: általános mezőgazdasági területből (Má) kereskedelmi szolgáltató gazdasági terület (Gksz)***

*0336/11 hrsz: új gazdasági terület-fejlesztés, mely szervesen csatlakozik az előzőhöz (I/f jelű változás), így helyhez kötöttnek tekintendő; ilyen adottságokkal rendelkező kijelölt gazdasági terület nincs másutt a település területén.*

1. ***I/g jelű változás: zöldterületből (Z) kereskedelmi, szolgáltató gazdasági terület***

*9111/2 hrsz: tényleges használat szerinti változtatás; meglévő állapot, így nincs másutt a település területén erre a célra kijelölhető terület.*

1. ***I/h jelű változás: zöldterületből (Z) falusias lakóterület***

*9207 hrsz: egy része önkormányzati tulajdonú terület; helyhez kötöttsége miatt nincs másutt a település területén erre a célra kijelölhető, hasonló adottságú terület.*


1. ***I/i jelű változás: véderdőből (Ev) kereskedelmi, szolgáltató gazdasági terület***

*9114 hrsz. és 9115/1,2 hrsz. egy része: nincs másutt a település területén erre a célra kijelölhető, hasonló adottságú terület.*

*Határidő: azonnal*

*Felelős: polgármester*

*melléklet a /2022. (VI. 29.) határozathoz*

**